એક્ટરમાંથી નિર્દેશક બનેલા સમીર સોનીનું કહેવું છે, ‘ફિલ્મ સંપૂર્ણપણે સ્ક્રિપ્ટ અને ડિરેક્ટરની દ્રષ્ટિ પર આધારિત હોય છે અને અભિનેતા તેના પર અમલ કરતો હોય છે. દરેક ડિરેક્ટર પાસે સ્ટોરી, પાત્રો વગેરેને લઈને પોતાનાં દ્રષ્ટિકોણ, અર્થઘટનો હોય છે. ઘણી વાર તેઓ હકલાતા પાત્રને અક્કલ વિનાનું બતાવી ફિલ્મમાં હાસ્ય લાવવા પ્રયત્ન કરતાં હોય છે. સિત્તેર એંશીના દાયકાનું સિનેમા વાસ્તવવાદી નહોતું છતાં શ્યામ બેનેગલની આર્ટ ફિલ્મોમાં પાત્રોનું ચિત્રાંકન એકદમ સ્પષ્ટ હતું. આજકાલ વધુ વાસ્તવિક ફિલ્મો આવતી હોવાથી તે વધુ સ્પષ્ટ બનશે.’ ત્યારે જોવાનું એ રહેશે કે ‘હિચકી’ કઈ કક્ષામાં બિરાજે છે.